钦定古今图书集成/理学汇编/学行典/第220卷 > 万龙跃
## 钦定古今图书集成/理学汇编/学行典/第220卷 > 万龙跃

按《湘阴县志》：万孝子，莫定其为何名，或曰“龙跃”，或曰
“隆若”，以其音之似也。不识字，言行朴鄙，为乡人所狎。
幼丧父，依母，以长，贫为人佣，收其直以养母，生理困
甚，复有事于负贩，啜菽饮水，母子之间熙熙如也。母
以天年终，哀毁几绝，入山得佳木归，刻为母刀，与泪
俱下，有不肖则泪益垂，久之，酷肖如假手梓人然者，
饮食必呼，出入必告，夏扇冬炉，无异存时。每逢母生
忌辰，蒲伏母前，不知涕之所从出者。凡古人美行，一
经摹拟，便当唾弃。今龙跃于民为愚民，于孝为愚孝，
不知丁兰是何人，不知刻木是何故事，任臆而行，无
所蹈袭，可谓不忍死其亲矣。